b'\n_START_ARTICLE_\nJo\xc5\xbeef Dornig\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Gorici je medicino \xc5\xa1tudiral v Gradcu in 1876 doktoriral ter se zaposlil v gra\xc5\xa1ki bolni\xc5\xa1nici (1876\xe2\x80\x931880), postal asistent dermatologa Eduarda Lippa, bil 1881\xe2\x80\x931892 primarij dermatolo\xc5\xa1ko-venerolo\xc5\xa1kega oddelka v Ljubljani, nato na lastno pro\xc5\xa1njo preme\xc5\xa1\xc4\x8den v Salzburg, kjer je postal ravnatelj bolni\xc5\xa1nice. V Ljubljani je bil \xc4\x8dlan de\xc5\xbeelnega zdravstvenega sveta 1882\xe2\x80\x931885 in knji\xc5\xbeni\xc4\x8dar dru\xc5\xa1tva zdravnikov na Kranjskem 1885\xe2\x80\x931886, v katerem je ve\xc4\x8dkrat tudi predaval o strokovnih vpra\xc5\xa1anjih.'